Diari Oficial de la Generalitat Valenciana


Sumari del DOGV 3375, del 18-11-1998 (1998/902706)

ORDRE d'11 de novembre de 1998, de la Conselleria d'Ocupació, Indústria i Comerç, per la qual es modifica la de 17 d'abril de 1998, reguladora de diverses mesures de foment d'ocupació per a persones amb discapacitat, i s'obri un nou termini de presentació d'instàncies.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/11/(1)/dof/vci/html**

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902706


Data del document
:   11-11-1998

Organisme emissor


Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a l'ocupació
    * discapacitat
    * suport econòmic
    * creació d'ocupació

ORDRE d'11 de novembre de 1998, de la Conselleria d'Ocupació, Indústria i Comerç, per la qual es modifica la de 17 d'abril de 1998, reguladora de diverses mesures de foment d'ocupació per a persones amb discapacitat, i s'obri un nou termini de presentació d'instàncies. [1998/X9897]  
L'Ordre de 17 d'abril de 1998, de la Conselleria d'Ocupació, Indústria i Comerç, reguladora de les mesures de foment d'ocupació per a persones amb discapacitat, ha aconseguit, en l'objectiu que té de generació directa de llocs de treball, ser objecte del màxim interés, si es té en compte el nombre de sol·licituds presentades a fi de portar a cap la creació de llocs de treball estable per a persones amb discapacitat en centres especials d'ocupació.  
A fi de poder atendre les sol·licituds formulades, mitjançant l'Ordre de 20 d'octubre de 1998, es va publicar un increment de la dotació pressupostària de 429 milions de pessetes, procedent íntegrament del Ministeri de Treball i Afers Socials, destinats a les ajudes regulades en l'article 16 de l'Ordre de 21 de febrer de 1986 d'aquest ministeri, recollides en el capítol II de l'Ordre de 17 d'abril de 1998, de la Conselleria d'Ocupació, Indústria i Comerç, "Creació de llocs de treball en centres especials d'ocupació". Les ajudes regulades per l'Ordre de 21 de febrer de 1986 es consideren ajudes existents des del punt de vista de l'article 93 del Tractat de la Comunitat Europea i per tant, no estan subjectes a la clàusula de minimis a què es refereix l'últim paràgraf de l'article 10 de l'Ordre de 17 d'abril de 1998, de la Conselleria d'Ocupació, Indústria i Comerç.  
Per tot això, i fent ús de les atribucions que m'atorguen l'article 35 de la Llei 5/1983, del Govern Valencià i l'article 47 de la Llei d'Hisenda Pública Valenciana,  
ORDENE  
Article 1  
L'últim paràgraf de l'article 10 de l'Ordre de 17 d'abril de 1998, de la Conselleria d'Ocupació, Indústria i Comerç, per la qual es regulen diverses mesures de foment d'ocupació destinada a persones amb discapacitat per a l'exercici de 1998, que diu: "Així mateix, les subvencions recollides en els apartats 1 i 2, no podran fer que el total d'ajudes de minimis rebudes per l'empresa supere els 100.000 ecus en un període de tres anys comptats a partir de la concessió de la primera ajuda", no serà d'aplicació a aquelles ajudes que es financen a càrrec de l'increment de dotació de la línia 415, del programa pressupostari 322.10, realitzat amb fons procedents del Ministeri de Treball i Afers Socials, que va ser objecte de publicació mitjançant l'Ordre d'esta Conselleria de 20 d'octubre de 1998.  
Article 2  
S'obri un nou termini de deu dies comptats des del de la publicació de la present ordre en el Diari Oficial de la Generalitat Valenciana, per a presentar sol·licituds per a l'obtenció d'ajudes regulades en el capítol II, Creació de llocs de treball en centres especials d'ocupació, de l'Ordre d'esta Conselleria, de 17 d'abril de 1998.  
València, 11 de novembre de 1998  
El conseller d'Ocupació, Indústria i Comerç,  
DIEGO SUCH PÉREZ


Còpia Permalink ELI